OpenLLM-France/wikimedia huggingface dataset:
# El xicot

El xicot (The Boy Friend) és una pel·lícula musical estatunidenca de Ken Russell, estrenada el 1971 i adaptada de la comèdia musical homònima de Sandy Wilson, creada a Londres el 1953. Ha estat doblada al català.

## Argument

Un grup de music-hall actua en un teatre de Broadway. Però hom s'assabenta just abans d'una representació que la vedette, de manera babaua ferida al peu, ha marxat a l'hospital: l'ajudanta l'ha de reemplaçar a continuació.

## Repartiment

* Twiggy: Polly Browne
* Christopher Gable: Tony Brockhurst
* Tommy Tune: Tommy
* Max Adrian: Max Mandeville àlies «Mr. Màx.» / Lord Hubert Brockhurst
* Bryan Pringle: Percy Parkhill / Percy Browne
* Murray Melvin: Alphonse
* Moyra Fraser: Moyra Parkhill / Madame Dubonnet
* Georgina Hala: Fay
* Sally Bryant: Nancy
* Vladek Sheybal: De Thrill
* Tommy Tune: Tommy
* Brian Murphy: Peter
* Graham Armitage: Michael
* Antonia Ellis: Maisie
* Caryl Little: Dulcie
* Anne Jameson: Mrs. Peter
* Catherine Willmer: Catherine Max / Lady Catherine Brockhurst
* Robert La Bassier: Xofer
* Barbara Windsor: Rosie / Hortense
* Glenda Jackson: Rita (No surt als crèdits)

## Premis i nominacions
### Premis

* Globus d'Or a la millor actriu musical o còmica i Globus d'Or a la revelación femenina de l'any per a Twiggy.

### Nominacions

* Oscar a la millor banda sonora 1972
* Globus d'Or a la millor pel·lícula musical o còmica 1972
* BAFTA al millor actor secundari 1973

## Comentari

Creada a Londres el 1953, després al Royale Theatre de Broadway el 1954 aquesta comèdia musical és la que va descobrir Julie Andrews al públic americà.

## Referències

* ↑ esadir.cat. El xicot. esadir.cat.
* ↑ «The boy friend». The New York Times.
# Mercedario

El Cerro Mercedario, amb 6.720 msnm, és el cim més alt de la cordillera de la Ramada i el vuitè dels Andes. Es troba uns 100 km al nord de l'Aconcagua, a la província argentina de San Juan. La primera ascensió del cim va tenir lloc el 1934 per Adam Karpiński i Wiktor Ostrowski, membres de l'expedició polonesa liderada per Konstanty Jodko-Narkiewicz. En arribar al cim van erigir un cairn.

## Referències

* ↑ "Argentina and Chile North: Ultra-Prominences" Peaklist.org. La prominència donada és basada en una altura del cim de 6.700 m.
* ↑ «Mercedario on andesargentinos.com.ar». Arxivat de l'original el 2011-07-21. [Consulta: 4 gener 2017].
* ↑ S. W. Daszynski, 'A Polish Expedition to the High Andes' a The Geographical Journal, vol. 84, no. 3 (setembre de 1934), pp. 215-223
* ↑ Mercedario a SummitPost
# Mercavalència

Mercavalència és el centre agroalimentari comercial i logístic més gran de València. Unes tres cents empreses hi ofereixen els seus serveis d'elaboració, comerç, distribució, importació i exportació de productes frescos i congelats. Es va constituir el novembre del 1967 i les seves instal·lacions van ser inaugurades el 1976. Els seus accionistes són l'Ajuntament de València amb una participació del 51% del capital social i Mercasa amb el 49% restant. Té un pes important en l'economia de la zona.
El polígon on està ubicat Mercavalència té una superfície de 485.000 m² en un indret amb accés directe a l'autopista V-30, el que permet enllaçar ràpidament amb les vies d'entrada i sortida de la ciutat. L'àrea d'influència de Mercavalència engloba uns quatre milions de consumidors, dels que dos i mig corresponen a la província de València i més de 800.000 a la mateixa ciutat de València.

## Referències

* ↑ «Mercavalencia». Mercasa. Arxivat de l'original el 31 d’agost 2013. [Consulta: 25 agost 2013].
* ↑ «Mercavalència». Gran Enciclopèdia Catalana. Barcelona: Grup Enciclopèdia Catalana.
# Meridian

«Meridian» té aquests significats:
* Toponímia:
** Meridian (Colorado)
** Meridian (Comtat de Stephens), concentració de població designada pel cens a l'estat d'Oklahoma, als Estats Units
** Meridian (comtat de Logan), població d'Oklahoma, Estats Units d'Amèrica
** Meridian (Mississipi)
** Meridian (Nova York)
** Meridian (Pennsilvània)
** Meridian (Texas)
** Meridian Hills, població dels Estats Units a l'estat d'Indiana
** Meridian Station, concentració de població designada pel cens dels Estats Units a l'estat de Mississipi
** East Hill-Meridian, concentració de població designada pel cens dels Estats Units a l'estat de Washington
* Esport:
** Meridian Superlliga, lliga sèrbia de futbol
** UEFA-CAF Meridian Cup, competició de futbol, organitzada conjuntament per la UEFA i la CAF
* Miscel·lània: Meridian Lossless Packing, sistema de codificació d'àudio sense pèrdues que s'utilitza en sistemes d'alta qualitat d'àudio
Viccionari
# Eleccions legislatives estonianes de 2007

Les eleccions legislatives estonianes de 2007 se celebraren el 4 de març de 2007per a renovar els 101 membres del Riigikogu. El partit més votat fou el Partit Reformista Estonià i Andrus Ansip fou nomenat primer ministre d'Estònia en un govern de coalició.

## Resultats

Resum dels resultats electorals de 4 de març de 2007 al Riigikogu
| Partit | Partit | Vots | % | Canvi | Escons | Canvi |
| | Partit Reformista Estonià (Eesti Reformierakond) | 153,044 | 27,8% | +10,1% | 31 | +12 |
| | Partit de Centre Estonià (Eesti Keskerakond) | 143,518 | 26,1% | +0,7% | 29 | +1 |
| | Unió de Pro Pàtria i Res Pública (Isamaa ja Res Publica Liit) | 98,347 | 17,9% | –14,0% | 19 | –16 |
| | Partit Socialdemòcrata (Sotsiaaldemokraatlik Erakond) | 58,363 | 10,6% | +3,6% | 10 | +4 |
| | Partit Verd Estonià (Erakond Eestimaa Rohelised) | 39,279 | 7,1% | +7,1% | 6 | +6 |
| | Unió del Poble Estonià (Eestimaa Rahvaliit) | 39,215 | 7,1% | –5,9% | 6 | –7 |
| | Partit dels Democristians Estonians (Erakond Eesti Kristlikud Demokraadid) | 9,456 | 1,7% | +0,7% | 0 | — |
| | Partit de la Constitució (Konstitutsioonierakond) | 5,464 | 1,0% | –1,2% | 0 | — |
| | Partit de la Independència Estoniana (Eesti Iseseisvuspartei) | 1,273 | 0,2% | –0,4% | 0 | — |
| | Partit Rus d'Estònia (Vene Eesti Erakond) | 1,084 | 0,2% | ±0,0% | 0 | — |
| | Partit d'Esquerra Estonià (Eesti Vasakpartei) | 607 | 0,1% | –0,3% | 0 | — |
| | Independents | | 563 | 0,1% | –0,3% | 0 | — |
| Total | Total | 550,213 | 100.0% | — | 101 | — |
| Nota 1: Comparat amb la suma del Partit Res Publica i la Unió Pro Pàtria, que s'uniren en un sol partit el 2006. Nota 2: Comparat amb el Partit Moderat Popular, que es transformà en Partit Socialdemòcrata el 2004. Nota 3: Els Verds no participaren en les eleccions anteriors. Nota 4: Comparat amb la Unió Popular Cristiana Estoniana, que esdevingué Partit Democristià Estonià el 2006. Nota 5: Comparat amb el Partit Unit del Poble Estonià, que es convertí Partit de la Constitució el 2006. Nota 6: Comparat amb el Partit Socialdemòcrata Laborista Estonià, que el 2004 esdevingué Partit d'Esquerra Estonià el 2004. |||||||

## Enllaços externs

* Sondeigs d'opinió Arxivat 2007-09-28 a Wayback Machine.
# Els Porxos (Tarragona)

Els Porxos és una obra de Tarragona protegida com a Bé Cultural d'Interès Local.

## Descripció

Edifici d'habitatges i oficines, és notable pels seus elements de pedra picada i sobre tot pels porxos que formen un espai, per als vianants, públic a la planta baixa.
Hi havia un edifici similar a l'altre banda del carrer Lleó, destruït durant la guerra civil; el que el substitueix conserva, altrament, els porxos.

## Referències

* 1 2 «Els Porxos». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# (1567) Alikoski

Alikoski és l'asteroide número 1567. Va ser descobert per l'astrònom Yrjö Väisälä des de l'observatori de Turku (Finlàndia), el 22 d'abril de 1941. La seva designació provisional era 1941 HN.

## Referències

* 1 2 3 4 5 «JPL Small-Body Database». [Consulta: 30 octubre 2023].
* 1 2 3 4 5 6 7 8 9 10 11 «JPL Small-Body Database». [Consulta: 25 gener 2024].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1567.
# (158) Coronis

(158) Coronis és un asteroide de tipus S del cinturó principal. Va ser descobert per Viktor Knorre el 4 de gener de 1876 a l'observatori de Berlín. Va ser el primer dels seus quatre descobriments d'asteroides. Li va posar el nom de Coronis, del grec Κορωνίς, fent referència a l'heroïna de la mitologia grega. Encara que l'asteroide mateix no és massa espectacular, la família Coronis anomenada en honor seu és una de les més importants. Un membre de la família, (243) Ida, ha estat visitat per una sonda espacial, i dona algunes idees sobre com els altres asteroides de la família podrien ser. Basant-se en un model construït a partir de la corba de llum, es creu que la forma de Coronis s'assembla a la d'Ida, tot i que és una mica més gros.

## Referències

* 1 2 3 4 5 6 7 8 «JPL Small-Body Database». [Consulta: 16 octubre 2023].
* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 24 gener 2024].
* ↑ Pierre Grimal, Diccionari de Mitologia Grega i Romana, Edicions de 1984, Barcelona, p. 116, ISBN 978-84-96061-97-2
* ↑ «Geofysiikan ja tähtitieteen osasto». Arxivat de l'original el 2003-04-19. [Consulta: 30 juny 2010].
Viccionari
# (145) Adeona

(145) Adeona és un asteroide que pertany al cinturó d'asteroides descobert per Christian Heinrich Friedrich Peters el 3 de juny de 1875 des de l'observatori Litchfield de Clinton, als Estats Units d'Amèrica, al seu retorn de l'expedició per observar el trànsit de Venus de 1.874. Està nomenat per Adeona, una deessa de la mitologia romana.

## Característiques orbitals

Adeona orbita a una distància mitjana del Sol de 2,673 ua, i pot allunyar-se fins a 3,06 ua. Té una excentricitat de 0,1448 i una inclinació orbital de 12,64°. Triga a completar una òrbita al voltant del Sol 1.596 dies.

## Vegeu també

* Cos menor del sistema solar

## Referències

* 1 2 3 4 5 6 7 «JPL Small-Body Database». [Consulta: 16 octubre 2023].
* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.

## Enllaços externs

* «(145) Adeona» (en anglés). Minor Planet Center. [Consulta: 17 juny 2015].
# (3854) George

(3854) George és un asteroide que forma part del grup dels asteroides que creuen l'òrbita de Mart i va ser descobert per Carolyn Jean S. Shoemaker el 13 de març de 1983 des de l'observatori Palomar, Estats Units.
George va ser designat al principi com 1983 EA. Més tard, en 1989, es va anomenar en honor de George Estel Shoemaker (1904-1960), sogre de la descobridora.
Està situat a una distància mitjana de 1,892 ua del Sol, podent allunyar-se'n fins a 2,146 ua i acostar-s'hi fins a 1,639 ua. Té una inclinació orbital de 24,21 graus i una excentricitat de 0,1341. Empra 950,7 dies a completar una òrbita al voltant del Sol.
George pertany al grup asteroidal d'Hungaria.
La magnitud absoluta de George és 14 i el període de rotació de 3,34 hores.

## Vegeu també

* Llista d'asteroides (3001-4000)
* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 6 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=3854.
* 1 2 3 4 5 6 «JPL Small-Body Database». [Consulta: 30 gener 2024].
* ↑ «New names of minor planets» (en anglès). Minor Planet Circulars, 1989, pàg. 15574 [Consulta: 15 setembre 2015].
* 1 2 «(3854) George» (en anglès). Jet Propulsion Laboratory. [Consulta: 15 setembre 2015].

## Enllaços externs

* «(3854) George». Minor Planet Center. [Consulta: 15 setembre 2015].
# (3907) Kilmartin

(3907) Kilmartin és un asteroide que forma part del cinturó d'asteroides i va ser descobert per Maximilian Franz Wolf el 14 d'agost de 1904 des de l'Observatori de Heidelberg-Königstuhl, Alemanya.
Inicialment va ser designat com A904 PC. Més endavant, el 1989, a proposta de Brian G. Marsden, va ser anomenat en honor de l'astrònoma neozelandesa Pamela Kilmartin.
Està situat a una distància mitjana del Sol de 2,793 ua, podent acostar-s'hi fins a 2,452 ua i allunyar-se'n fins a 3,133 ua. Té una excentricitat de 0,1218 i una inclinació orbital de 11,01 graus. Triga a completar una òrbita al voltant del Sol 1705 dies.
La magnitud absoluta de Kilmartin és 11,8 i el període de rotació de 3,841 hores.

## Vegeu també

* Llista d'asteroides (3001-4000)
* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 6 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=3907.
* 1 2 3 4 5 6 «JPL Small-Body Database». [Consulta: 30 gener 2024].
* ↑ «New names of minor planets» (en anglès). Minor Planet Circulars, 1989, pàg. 14482 [Consulta: 29 novembre 2018].
* ↑ «(3907) Kilmartin» (en anglès). Jet Propulsion Laboratory. [Consulta: 29 novembre 2018].

## Enllaços externs

* «(3907) Kilmartin» (en anglès). Minor Planet Center. [Consulta: 29 novembre 2018].
# Larabicus quadrilineatus

Larabicus quadrilineatus és una espècie de peix de la família dels làbrids i de l'ordre dels perciformes que es troba al Mar Roig i al Golf d'Aden.
Els mascles poden assolir els 11,5 cm de longitud total.

## Referències

* 1 2 FishBase (anglès)
# Merkato

Merkato, també escrit Mercato, és el mercat a l'aire lliure de la ciutat d'Addis Abeba. És conegut per ser el més gran i amb mercaderies més variades d'Àfrica. Té una extensió sense determinar exactament, en kilòmetres quadrats, i ocupa gran part del districte de Ketema.

## Història

El mercat de la ciutat estava situat originalment a la zona de l'església de Saint George, (Sant Jordi), i la majoria de mercaders eren àrabs. Durant l'ocupació italiana (1936-1941), les polítiques de segregació varen fer d'aquest mercat una zona estrictament d'ús comercial només per a blancs, europeus en la seva majoria. Com a conseqüència, els àrabs i tots els altres mercaders varen moure els seus llocs de feina a l'àrea de Ketema, a l'est d'Addis Abeba, on continua en l'actualitat.

## Distribució

El merkato, degut a la seva gran extensió, està organitzat en gremis, i en conseqüència, també en productes. Després s'hi troben una mena de subcategories, dins el mateix gremi de fabricants o artesans, que afecta també als productes, i que es fa per nivell de qualitat.
El mercat de fruites i verdures està situat la part alta de Churchill Avenue, a la zona coneguda amb el nom de Piazza, just davant l'antic edifici de l'oficina de correus i molt prop de l'església de Saint George, lloc original del mercat. Aquesta es podria considerar l'entrada o principi de tot el que és l'Addis merkato.

## Altres dades d'interès

* S'estima que Merkato dona feina a uns 15.000 treballadors, molts d'ells venedors ambulants.
* Hi ha uns 4.000 negocis.
* La zona laberíntica de carrerons estrets, està ocupada majorment per uns 80 operadors majoristes, i pel gremi del cafè.
# Cantó de Roura

El cantó de Roura és una antiga divisió administrativa francesa situat a la regió d'ultramar de la Guaiana Francesa. Va desaparèixer el 2015.

## Composició

El cantó aplega la comuna de Roura:

## Història

Llista dels consellers generals successius :
| Data d'elecció | Identitat | Partit | Qualitat |
| 2001-2015 | Claude Polony | UMP | |
| les dades anteriors no són pas conegudes ||||
# Club Futbol Navata

El Club Futbol Navata és un club de futbol de la ciutat de Navata, a l'Alt Empordà.

## Història

El club es va fundar l'any 1969, ingressant immediatament a la Federació Catalana de Futbol. El primer partit oficial el jugà el març de 1972 al Camp Municipal d'Esports de Navata. El club ha jugat a les categories de Segona i Tercera territorial catalanes.
Les bones instal·lacions del Camp Municipal de Navata han fet que el Vila-real Club de Futbol hagi escollit la població per realitzar-hi la pretemporada des de la temporada 2002/03, 2003/04 i 2004/05. A nivell de curiositat cal esmentar que el Navata disputà un partit amistós amb el Vila-real CF el 19 de juliol de 2009 que finalitzà amb el resultat de 0-27.

## Referències

* ↑ CF Navata a fcf.cat
* ↑ «Història del club». Arxivat de l'original el 2016-08-27. [Consulta: 26 agost 2016].
* ↑ cfnavata.com. «Instal·lacions», 09-11-2015. Arxivat de l'original el 2009-07-22. [Consulta: 12 setembre 2009].
* ↑ El Villarreal golea por 27-0 al modesto Navata en su primer partido de pretemporada Marca, 19 de juliol de 2009

## Enllaços externs

* Pàgina web oficial
* CF Navata a facebook
* Blog dels veterans del club
* Blog de l'Escola de Futbol del CF Navata
# Gianni Pittella

Gianni Pittella nom de naixement Giovanni Saveruio Furio Pitella (Lauria el 19 de novembre del 1958) és un polític italià de Basilicata. És membre del Partit Democràtic (Itàlia) (PD) i actual president de l'Aliança Progressista de Socialistes i Demòcrates (S&D), el segon grup polític del Parlament Europeu. És doctor en medicina.

## Carrera política europea

A les eleccions al Parlament Europeu de 1999 va ser escollit com a diputat del Parlament Europeu com a membre de l'Aliança Progressista de Socialistes i Demòcrates i reelegit els anys 2004, 2009 i 2014. Al Parlament Europeu va ser líder de la delegació italiana a l'Aliança Progressista de Socialistes i Demòcrates i també un dels catorze vicepresidents del Parlament Europeu a partir del 14 de juliol de 2009 a l'1 de juliol de 2014.
El 2 de juliol 2014 Pittella va ser elegit amb el 96% dels vots com el President de l'Aliança Progressista de Socialistes i Demòcrates, el segon grup polític més gran al Parlament Europeu i l'únic amb membres de tots els 28 estats membres de la Unió Europea.

## Referències

* ↑ «[Gianni Pittella 2010.jpg Gianni Pittella]» (en anglès). Parlament Europeu. Eurodiputats. [Consulta: 24 maig 2015].
* ↑ «Gianni Pittella. BIO» (en italià). [Consulta: 24 maig 2015].
# Perclorat de cesi

Perclorat de cesi, CsClO₄, és un perclorat de cesi. Forma cristalls blancs, que són escassament solubles en aigua freda i etanol. Es dissol més fàcilment en aigua calenta.
CsClO₄ és el menys soluble dels perclorats de metalls alcalins (seguit de Rb, K, Li i Na), una propietat que pot ser útil per als propòsits de separació i fins i tot per a l'anàlisi gravimètric. Aquesta baixa solubilitat va tenir un paper important en la caracterització de franci com un metall alcalí, tal com el perclorat de franci coprecipita amb el perclorat de cesi.
Taula de solubilitat en aigua :
| Temperatura (°C) | 0 | 8,5 | 14 | 25 | 40 | 50 | 60 | 70 | 99 |
| Solubilitat (g / 100 ml) | 0,8 | 0,91 | 1,91 | 1,974 | 3,694 | 5,47 | 7,30 | 9,79 | 28,57 |
Quan s'escalfa, CsClO4 es descompon a clorur de cesi per sobre de 250 ° C. Com tots els perclorats, és un oxidant fort i pot reaccionar violentament amb agents i materials orgànics de reducció, especialment a temperatures elevades.

## Referències

* ↑ Chemistry of the elements. Pergamon Press, 1984. ISBN 0080220576.
# Percleveïta-(La)

La percleveïta-(La) és un mineral de la classe dels silicats.

## Característiques

La percleveïta-(La) és un silicat de fórmula química La₂Si₂O₇. Va ser aprovada com a espècie vàlida per l'Associació Mineralògica Internacional l'any 2019, sent publicada per primera vegada un any més tard. Cristal·litza en el sistema tetragonal. La seva duresa a l'escala de Mohs és 6.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5362/1.

## Formació i jaciments

Va ser descoberta a Mochalin Log, a la localitat de Kixtim (óblast de Txeliàbinsk, Rússia), on es troba en forma de grans anèdrics aïllats, habitualment de fins a 0,2 × 0,4 mm, i molt rarament fins a 1 × 1 mm. Aquest indret és l'únic a tot el planeta on ha estat descrita aquesta espècie mineral, tot i que l'any 2021 podria haver estat trobada a Brandlscharte, a la localitat de Kaprun (Estat de Salzburg, Àustria).

## Referències

* ↑ «Percleveite-(La)» (en anglès). Mindat. [Consulta: 9 gener 2022].
* ↑ Kolitsch, U., Schachinger, T., Auer, C. «Erste mineralogische Untersuchungen an den metamorphen mesozoischen Manganvorkommen der Brandlscharte südlich des Imbachhorns, Kapruner und Fuscher Tal, Salzburg: Nachweise von Alabandin, Cobaltit, Fluorit, Gersdorffit, Gold, Hübnerit, Molybdänit, Percleveit-(La)(?), Sonolith, Thorit, Tsumoit, Ullmannit, Uraninit, Vittinkiit, Zinkgruvanit und weiteren Mineralien». Neue Mineralfunde aus Österreich LXX, 2001, pàg. 187-276 [Consulta: 9 gener 2022].
# Pere Vidal i Colomer

Pere Vidal i Colomer (28 de gener de 1957 Aielo de Malferit, Vall d'Albaida - 14 de maig de 2021 - Dénia, Marina Alta) va ser un activista cultural i polític i militant de diversos col·lectius en defensa de la cultura i la terra catalanes que va treballar per la recuperació de les tradicions i del folklore musical.
Va ser el primer president del Consell Local de la Joventut d'Ontinyent als anys 1980 i fundador de la colla de dolçaina i tabal El Regall d'Ontinyent, l'Escola de xirimita de la Vall d'Albaida, la Colla de tabals i dolçaines Estrela Roja de Benimaclet (1990), el Gremi de Dolçainers i Tabaleters del País Valencià, el Col·lectiu "La Canya" o el Cicle Cultural al Voltant de la Dolçaina.
També va ser membre actiu de diferents colles de dolçainers, de dimonis, de grups de muixerangues, de grups de danses, del Centre Excursionista d'Ontinyent, de colles de cabets i gegants o de colles de campaners.

## Referències

* ↑ «Ha faltat Pere Vidal i Colomer d'Ontinyent». Anna Notícies, 16-05-2021. [Consulta: 27 gener 2024].
* ↑ «Biografia Pere Vidal i Colomer · memoriavalencianista.cat». [Consulta: 10 abril 2024].
* ↑ «S'ha mort l'activista polític i social Pere Vidal». VilaWeb, 16-05-2021. [Consulta: 27 gener 2024].
* ↑ Navarro i Soriano, Ferran. «Pere Vidal i Colomer: un home que vertebrava». VilaWeb, 15-05-2021. [Consulta: 27 gener 2024].
# Blanca de Navarra (duquessa de Bretanya)

Blanca de Navarra (1226 - 1283) era filla de Teobald el Trobador, comte de Xampanya i rei de Navarra, i d'Agnès de Beaujeu, va ser duquessa de Bretanya per matrimoni. El 1236, es va casar amb Joan I el Roig (1217- 1286), duc de Bretanya. Van tenir vuit fills:
* Joan II de Bretanya (1239 - 1305), duc de Bretanya. El seu pare li va transmetre el títol de comte de Richmond el 1268
* Pere (2 d'abril de 1241 - 19 d'octubre de 1268), senyor de Dinan, Hédé, Léon, Hennebont i la Roche-Derrien
* Alix de Bretanya (6 de juny de 1243 - 2 d'agost de 1288), casada amb Joan I de Blois-Châtillon, comte de Blois i de Chartres;
* Tibau o Teobald (23 de juliol de 1245 – 23 d'octubre de 1246), enterrat a l'església abacial de Saint-Gildas de Rhuys ;
* Tibau o Teobald (9 de novembre 1247), mort jove, enterrat a l'església abacial de Saint-Gildas de Rhuys ;
* Elionor (1248), morta jova, enterrada a l'església abacial de Saint-Gildas de Rhuys ;
* Nicolau (8 de desembre de 1249 – 14 d'agost de 1251), enterrat a l'església abacial de Saint-Gildas de Rhuys;
* Robert (6 de març de 1251 – 4 de febrer de 1259), enterrat a l'església del convent dels Franciscans de Nantes.
# Blanca de Sicília

Blanca de Sicília (1330 - 1370), fou princesa de Sicília i comtessa consort d'Empúries (1364-1370).
Filla segona de Pere II de Sicília i d'Elisabet de Caríntia, i germana dels reis Lluis I de Sicília i Frederic III de Sicília.
Es casà el 1364 amb l'infant Joan d'Empúries, que aquell mateix any rebé el comtat d'Empúries de mans del seu pare, que es retirà de la vida pública. D'aquest matrimoni no en nasqué cap fill.

## Referències

* ↑ «Blanca de Sicília». Gran Enciclopèdia Catalana. [Consulta: 8 agost 2016].
# Boríssenki

Boríssenki - Борисенки (rus) - és un poble de l'óblast de Smolensk, a Rússia, que el 2007 no tenia cap habitant.

## Referències

* ↑ Bespiatov, T. «Смоленская область» (en rus). [Consulta: 14 febrer 2021].
# Boríssovka

«Boríssovka» té aquests significats:
* Boríssovka (Krasnodar), localitat del krai de Krasnodar, a Rússia
* Boríssovka (Bélgorod), localitat de l'óblast de Bélgorod, a Rússia
# Herdé

El herdé (ka'do herdé, he'dé, zime) és una llengua txadiana pertanyent a la subdivisió de les llengües masses parlada per uns 40.000 individus a la prefectura Maio-Kebbi (sud-est del Txad).